CELEX: 31998R2492
Language: el
Date: 1998-11-18 00:00:00
Title: Κανονισμός (ΕΚ) αριθ. 2492/98 της Επιτροπής της 18ης Νοεμβρίου 1998 για λεπτομέρειες εφαρμογής της απόφασης αριθ. 2/98 της μεικτής επιτροπής ΕΚ/Δανίας-Νήσων Φερόε (98/549/ΕΚ) για τη διαχείριση ετήσιας δασμολογικής ποσόστωσης ιχθυοτροφών που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, καταγωγής Νήσων Φερόε

Avis juridique important

|

31998R2492

Κανονισμός (ΕΚ) αριθ. 2492/98 της Επιτροπής της 18ης Νοεμβρίου 1998 για λεπτομέρειες εφαρμογής της απόφασης αριθ. 2/98 της μεικτής επιτροπής ΕΚ/Δανίας-Νήσων Φερόε (98/549/ΕΚ) για τη διαχείριση ετήσιας δασμολογικής ποσόστωσης ιχθυοτροφών που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, καταγωγής Νήσων Φερόε  

Επίσημη Εφημερίδα αριθ. L 309 της 19/11/1998 σ. 0035 - 0037

ΚΑΝΟΝΙΣΜΟΣ (ΕΚ) αριθ. 2492/98 ΤΗΣ ΕΠΙΤΡΟΠΗΣ της 18ης Νοεμβρίου 1998 για λεπτομέρειες εφαρμογής της απόφασης αριθ. 2/98 της μεικτής επιτροπής ΕΚ/Δανία-Νήσοι Φερόε (98/549/ΕΚ) για τη διαχείριση ετήσιας δασμολογικής ποσόστωσης ιχθυοτροφών που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, καταγωγής Νήσων ΦερόεΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (1), και ιδίως το άρθρο 34 παράγραφος 1,Εκτιμώντας:ότι, μετά την προαναφερόμενη συμφωνία, πρέπει να υπάρξει εγγύηση για την προσφυγή όλων των εισαγωγέων της Κοινότητας στην ετήσια δασμολογική ποσόστωση ιχθυοτροφών, καταγωγής Νήσων Φερόε, που προβλέπεται στο πρωτόκολλο αριθ. 4 της προαναφερόμενης συμφωνίας 7ότι η απόφαση αριθ. 2/98 της μεικτής επιτροπής ΕΚ/Δανία-Νήσοι Φερόε, της 31ης Αυγούστου 1998, περί τροποποιήσεως του πρωτοκόλλου αριθ. 4 της συμφωνίας (2) (98/549/ΕΚ), τροποποίησε, ιδίως, τον ετήσιο όγκο της εν λόγω ετήσιας δασμολογικής ποσοστώσεως 7ότι η διαχείριση της εν λόγω ποσοστώσεως απαιτεί στενή συνεργασία μεταξύ των κρατών μελών και της Επιτροπής, η οποία θα πρέπει, ιδίως, να μπορεί να παρακολουθεί την προοδευτική εξάντληση των δασμολογικών ποσοστώσεων και να ενημερώνει σχετικά τα κράτη μέλη 7ότι πρέπει να προβλεφθούν τα στοιχεία που πρέπει να αναγράφονται στις αιτήσεις και τα πιστοποιητικά, κατά παρέκκλιση από τα άρθρα 8 και 21 του κανονισμού (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1044/98 (4) 7ότι, για να διασφαλισθεί η αποτελεσματική διαχείριση του προβλεπομένου καθεστώτος, πρέπει να προβλεφθεί, κατά παρέκκλιση από το άρθρο 10 του κανονισμού (ΕΚ) αριθ. 1162/95 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 444/98 (6), ότι η εγγύηση που αφορά τα πιστοποιητικά εισαγωγής στο πλαίσιο του εν λόγω καθεστώτος, καθορίζεται σε 25 Ecu ανά τόνο 7ότι πρέπει να προβλεφθεί ότι τα πιστοποιητικά τα σχετικά με την εισαγωγή των εν λόγω προϊόντων θα πρέπει να εκδίδονται μετά από προθεσμία μελέτης και μέσω, ενδεχομένως, του καθορισμού ενιαίου ποσοστού μειώσεως των ζητουμένων ποσοτήτων 7ότι θα πρέπει να υπάρξει διασάφιση της καταγωγής των προϊόντων, εξαρτώντας τη θέση σε ελεύθερη κυκλοφορία από την προσκόμιση των αποδείξεων καταγωγής που εκδίδονται ή καταρτίζονται στις Νήσους Φερόε 7ότι πρέπει να καταργηθεί ο κανονισμός (ΕΚ) αριθ. 955/97 της Επιτροπής (7), όπως τροποποιήθηκε από τον κανονισμό (ΕΚ) αριθ. 1295/97 (8) 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Τα προϊόντα που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, καταγωγής Νήσων Φερόε, εισάγονται στην Κοινότητα στο πλαίσιο ετήσιας δασμολογικής ποσοστώσεως, με μηδενικό δασμό, που καθορίζεται στο παράρτημα, σύμφωνα με τις διατάξεις του παρόντος κανονισμού.Άρθρο 2 Τα προϊόντα πρέπει να συνοδεύονται, τη στιγμή της θέσεως σε ελεύθερη κυκλοφορία, από την απόδειξη καταγωγής, πιστοποιητικό EUR.1 ή δήλωση επί του τιμολογίου, που εκδίδεται ή καταρτίζεται στις Νήσους Φερόε σύμφωνα με το παράρτημα IV του πρωτοκόλλου αριθ. 3 της προαναφερομένης συμφωνίας για τα εν λόγω προϊόντα.Άρθρο 3 Στην αίτηση του πιστοποιητικού εισαγωγής και στο πιστοποιητικό περιλαμβάνονται:α) στη θέση 8, η ένδειξη «Νήσοι Φερόε». Το πιστοποιητικό δημιουργεί την υποχρέωση να γίνει εισαγωγή από τη χώρα αυτή 7β) στη θέση 24, μία από τις ακόλουθες ενδείξεις:- Derecho de aduana cero [artνculo 1 del Reglamento (CE) n° 2492/98]- Toldsatsen 0 ECU/t (artikel 1 i forordning (EF) nr. 2492/98)- Zollfrei (Artikel 1 der Verordnung (EG) Nr. 2492/98)- Τελεωνειακός δασμός «μηδέν» [άρθρο 1 του κανονισμού (ΕΚ) αριθ. 2492/98]- Zero duty (Article 1 of Regulation (EC) No 2492/98)- Droit de douane «zιro» [article 1er du rθglement (CE) n° 2492/98]- Dazio doganale «0» [articolo 1 del regolamento (CE) n. 2492/98]- Nulrecht (artikel 1 van Verordening (EG) nr. 2492/98)- Direito aduaneiro zero (artigo 1Ί do Regulamento (CE) nΊ 2492/98)- Arvotulli 0 ecua/t (asetus (EY) N:o 2492/98, 1 artikla)- Tullsatsen 0 ecu/t (artikel 1 i fφrordning (EG) nr 2492/98).Άρθρο 4 1. Οι αιτήσεις χορηγήσεως πιστοποιητικού εισαγωγής κατατίθενται στις αρμόδιες αρχές κάθε κράτους μέλους την πρώτη εργάσιμη ημέρα κάθε εβδομάδος, έως τις 13:00, ώρα Βρυξελλών. Οι αιτήσεις πιστοποιητικού θα πρέπει να αφορούν ποσότητα ίση ή ανώτερη από 5 τόνους κατά βάρος προϊόντος και δεν μπορούν να υπερβούν την ποσότητα των 1 000 τόνων.2. Τα κράτη διαβιβάζουν τις αιτήσεις πιστοποιητικού στην Επιτροπή με τέλεξ ή φαξ, το αργότερο στις 18:00, ώρα Βρυξελλών, την ημέρα της καταθέσεώς τους.3. Το αργότερο την Παρασκευή που έπεται της ημέρας καταθέσεως των αιτήσεων, η Επιτροπή αναφέρει με τέλεξ ή φαξ στα κράτη μέλη σε ποιο βαθμό έχει δοθεί συνέχεια στις αιτήσεις των πιστοποιητικών.4. Τα κράτη μέλη εκδίδουν τα πιστοποιητικά εισαγωγής αμέσως. Κατά παρέκκλιση από το άρθρο 21 παράγραφος 1 του κανονισμού (ΕΟΚ) αριθ. 3719/88, η διάρκεια ισχύος του πιστοποιητικού υπολογίζεται από την ημέρα της πραγματικής εκδόσεώς του.5. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν μπορεί να είναι ανώτερη από εκείνη που αναγράφεται στις θέσεις 17 και 18 του πιστοποιητικού εισαγωγής. Για το λόγο αυτό, στη θέση 19 του εν λόγω πιστοποιητικού αναγράφεται ο αριθμός «0».Άρθρο 5 Κατά παρέκκλιση από το άρθρο 10 του κανονισμού (ΕΚ) αριθ. 1162/95, η εγγύηση που αφορά τα πιστοποιητικά εισαγωγής ανέρχεται σε 25 Ecu ανά τόνο.Άρθρο 6 Καταργείται ο κανονισμός (ΕΚ) αριθ. 955/97.Άρθρο 7 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 18 Νοεμβρίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 53 της 22. 2. 1997, σ. 2.(2) ΕΕ L 263 της 26. 9. 1998, σ. 37.(3) ΕΕ L 331 της 2. 12. 1988, σ. 1.(4) ΕΕ L 149 της 20. 5. 1998, σ. 11.(5) ΕΕ L 117 της 24. 5. 1995, σ. 2.(6) ΕΕ L 56 της 26. 2. 1998, σ. 12.(7) ΕΕ L 139 της 30. 5. 1997, σ. 8.(8) ΕΕ L 176 της 4. 7. 1997, σ. 27.ΠΑΡΑΡΤΗΜΑ >ΘΕΣΗ ΠΗΝΑΚΑ>